Maalämpö voidaan asentaa mihin tahansa kohteeseen, jossa on vesikiertoinen lämmitysjärjestelmä. Kiinteistön tulee kuitenkin olla riittävän suuri, jotta maalämmön asennus on kannattavaa. Alle 100 neliöisessä kohteessa maalämmöllä ei todennäköisesti voida saavuttaa merkittäviä kustannushyötyjä, sillä lämmitysjärjestelmän hankintahinta on suhteessa korkea.  Pienen kiinteistön kohdalla muista lämmitysvaihtoehdoista voi löytyä kustannustehokkaampi ratkaisu, kuten ilma-vesilämpöpumppu.  Suurimman hyödyn maalämpö tuo kohteeseen, jossa se asennetaan vanhan öljylämmityksen, vesikiertoisen sähkölämmityksen tai puulämmityksen tilalle.